I[soardus,] Dei gratia, Vuapincensis episcopus, venerabili patri domno Hugoni, Cluniacensi abbati, in Domino salutem. Idibus maii, residentibus nobis ante presentiam domini Paschalis pape, frater Petrus, domini pape camerarius et vestri cænobii monachus, nos humiliter rogavit, ut æcclesiam Sanctæ Mariæ de Vedeneto, quæ nostri patrimonii est, vestro traderemus monasterio; et nos ergo, pro vestræ religionis reverentia et ejusdem fratris Petri amore, vestro cænobio eandem ecclesiam cum omnibus ad eam pertinentibus, preter sinodalem justiciam, perpetuo concedimus possidendam. Ut autem hæc nostra concessio robur obtineat, presenti paginæ propriis manibus dignum duximus subscribendum. Ego Isoardus episcopus subscripsi.